اسی ٹائل کولین
اسی ٹائل کولین یا ایسیٹائلکولین  انسانی دماغ کے خلیات یعنی neurons میں بننے والا ایک ایسا کیمیائی مادہ ہے جو عصبی یا دماغی پیغامات کو ایک خلیے سے دوسرے خلیے میں منتقل کرتا ہے اور اسی وجہ سے اس کو عصبی ناقل یا neurotransmitter کی حیثیت دی جاتی ہے اسے انگریزی میں acetylcholine لکھا جاتا ہے اور عموما اس کے لیے ACh کا اختصار اختیار کیا جاتا ہے یہ سب سے پہلے دریافت کیا جانے والا عصبی ناقل ہے ایک عصبی ناقل یا neurotransmitter ہونے کے کی حیثیت سے اس کا کام تمام عصبی نظام میں عصبی اشاروں neuronal signals کو ایک عصبون یا نیورون سے دوسرے تک منتقل کرنا اور ان کے درمیان روابط پیدا کرکے دماغ اور اعصاب کے کام کو ممکن بنانا ہوتا ہے ایسیٹائل کولین یہ کام نہ صرف دماغ کے اندر کرتا ہے بلکہ دماغ سے نکلنے والے اعصاب میں بھی انجام دیتا ہے جو جسم کے مختلف اعضاء مثلا عضلات آنکھوں وغیرہ کو مرکز عصبی نظام یعنی دماغ سے جوڑتے ہیں